**Ministru kabineta noteikumu projekta “Noteikumi par 1991.gada barikāžu dalībnieka apliecības paraugu, to izsniegšanas un reģistrācijas kārtību”
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2018.gada 1.janvārī ir stājies spēkā likums “Par 1991.gada barikāžu dalībnieka statusu” (turpmāk – Likums). Likuma pārejas noteikums nosaka, ka Aizsardzības ministrija izstrādā un Ministru kabinets līdz 2017.gada 31.decembrim izdod noteikumus par 1991. gada barikāžu dalībnieka statusu apliecinošas apliecības paraugu, apliecības izsniegšanas kārtību un izsniegto apliecību reģistrācijas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Likums paredz:- nosacījumus, pie kādiem persona iegūst 1991.gada barikāžu dalībnieka statusu un ir tiesīga saņemt barikāžu dalībnieka statusu apliecinošu apliecību (turpmāk – apliecība), lai 1991. gada barikāžu dalībnieka statusu ieguvušās personas varētu saņemt pašvaldību noteiktās sociālās garantijas, nekustamā īpašuma nodokļa atlaides, kā arī atvieglojumus pašvaldības nodevu maksāšanā vai pakalpojumu saņemšanā;- ka apliecību personai izsniedz 1991. gada barikāžu dalībnieku biedrība (turpmāk – biedrība);- ka izdevumus, kas saistīti ar apliecību izgatavošanu, izsniegšanu un lietvedību, sedz no valsts budžeta;- ka Ministru kabinets nosaka 1991. gada barikāžu dalībnieka statusu apliecinošas apliecības paraugu, apliecības izsniegšanas kārtību un izsniegto apliecību reģistrācijas kārtību. Ministru kabineta noteikumu projekts “Noteikumi par 1991.gada barikāžu dalībnieka apliecības paraugu, to izsniegšanas un reģistrācijas kārtību” (turpmāk – MK noteikumu projekts) izstrādāts, lai noteiktu 1991.gada barikāžu dalībnieka statusu apliecinošas apliecības paraugu, apliecības izsniegšanas kārtību, kā arī izsniegto apliecību reģistrācijas kārtību.MK noteikumu projektā tiek noteikts, ka:- apliecība ir dokuments, kas apliecina 1991.gada barikāžu dalībnieka statusu;- apliecību izsniegšanu un reģistrāciju nodrošina 1991.gada barikāžu dalībnieku biedrība.  |
| 3. | Projekta izstrādē iesaistītās institūcijas | Aizsardzības ministrija, Iekšlietu ministrija, 1991.gada barikāžu dalībnieku biedrība. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1991.gada janvāra un augusta barikāžu dalībnieki. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts šo jomu neskar. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija |  MK noteikumu projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2018. gadu | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 67 521 | 72 936 | 72 436 | 71 565 |
| 2.1. valsts pamatbudžets | 0 | 67 521 | 72 936 | 72 436 | 71 565 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 |  |
| 3. Finansiālā ietekme: | 0 | -67 521 |  -72 936 |  -72 436 |  -71 565 |
| 3.1. valsts pamatbudžets | 0 | -67 521 |  -72 936 |  -72 436 |  -71 565 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 67 521 |  |  |  |
| 5. Precizēta finansiālā ietekme: |  | 0 |  -72 936 |  -72 436 |  -71 565 |
| 5.1. valsts pamatbudžets | 0 |  -72 936 |  - 72 436 |  -71 565 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Iekšlietu ministrijai nepieciešams papildu finansējums 2018.-2022.gadam, lai nodrošinātu, ka biedrība izgatavo un izsniedz apliecības, kā arī kārto ar to saistīto lietvedību (EKK 3000 “Subsīdijas un dotācijas”):2018.gadā – 67 521 *euro*2019.gadā – 72 936 *euro*2020.gadā – 72 436 *euro*2021.gadā – 71 565 *euro*2022.gadā – 33 018 *euro*. Izdevumu aprēķini balstīti uz šādiem pieņēmumiem:√ 2018.gada izdevumu lielākā daļa saistīta ar vienreizēja rakstura izdevumiem – biroja tehnikas iegādi, kas nepieciešama apliecību izgatavošanai, telpas un darbinieku darba vietu iekārtošanu, kā arī citiem organizatoriskiem pasākumiem darbības uzsākšanai un īstenošanai. Nepieciešamās tehnikas iegādei izskatīti divu uzņēmumu piedāvājumi un izvēlēts izdevīgākais no piedāvājumiem.√ Lai nodrošinātu kvalitatīvu Likuma prasību izpildi, nepieciešami 4 darbinieki, kas nodrošinās apliecību izgatavošanu, izsniegšanu un reģistrāciju: - 2 darbinieki – apmeklētāju pieņemšanai (30 personas dienā (1/2 stunda uz vienu personu);-1 darbinieks – fotografēšanai apliecībām, fotogrāfiju apstrādei un apliecību izgatavošanai, tīmekļa vietnes administrēšanai, datortehnikas un speciālās tehnikas apkopei;- 1 darbinieks – organizē biroja darba organizēšanai (apliecību izsniegšana, ieraksti datu bāzē, apmeklētāju plūsmas organizēšana, informatīvo materiālu gatavošana, kontakti ar masu mēdijiem, konsultācijas).√ Paredzēts, ka vienā darba dienā (8 stundas) iespējams apkalpot 30 personas, mēnesī – 600 personas, gadā – 7200 personas.Pašreiz pēc datubāzes datiem būtu jāizdod 33 572 apliecības. Prognozējams, ka aktivitāte būs liela. √ Darba telpai nepieciešams kosmētiskais remonts (iepriekšējais remonts veikts 1997.gadā).√ Darba alga noteikta pēc valstī esošā vidējā atalgojuma (CSP dati par 2017.gada II ceturksni, vidējā darba alga valstī – 954 *euro*).Detalizēts izdevumu aprēķins pievienots anotācijas pielikumā. Izdevumi pa izdevumu veidiem var tikt precizēti atbilstoši faktiskajai situācijai.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Lai nodrošinātu papildu izdevumu finansēšanas avotu, nepieciešams:- 2018. gadam piešķirt Iekšlietu ministrijai papildu finansējumu no valsts budžeta programmas 02.00.00 “Līdzekļi neparedzētiem gadījumiem”;- likumprojekta “Par valsts budžetu 2019.gadam” un likumprojekta “Par vidēja termiņa budžeta ietvaru 2019., 2020. un 2021.gadam” sagatavošanas procesā palielināt izdevumus Iekšlietu ministrijai budžeta programmā 97.00.00 “Nozaru vadība un politikas plānošana”, lai nodrošinātu valsts pārvaldes deleģētā uzdevuma izpildes nepārtrauktību.  |
|  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” |
| 2. | Atbildīgā institūcija | Iekšlietu ministrija. |
| 3. | Cita informācija | Nav. |

*Anotācijas V, VI un VII sadaļa –projekts šīs jomas neskar.*

Aizsardzības ministrs R.Bergmanis

Valsts sekretārs J.Garisons

15.03.2018. 09:30

965

Lepere 67335243

santa.lepere@mod.gov.lv